Поштовани родитељи,

Школа је отворена од понедељка, 11.5.2020. године за ученике (1. и 2. разреда) који ће користити услуге продуженог боравка, а чији су родитељи исказали такву потребу због радних обавеза.

У школи ће се примењивати све мере заштите и сузбијања ширења епидемије COVID-19.

У складу са тим потребно је да поштујете следеће смернице:

1. Дете доводите у продужени боравак радним даном најраније у 7.30 часова, а по дете долазите најкасније до 16.30 часова. Прихват детета је могућ у оквиру наведеног термина, али треба да за сваки наредни дан унапред обавестите задужено лице за пријем ученика. Изузетно, дете може бити прихваћено и пре 7.30 часова уз сагласност директора школе.
2. Приликом преузимања детета потребно је да обавестите задуженео лице да ли ће дете доћи у продужени боравак и наредног дана.
3. Према процени директора школе, а у односу на исказане потребе родитеља, уколико постоји процена да су родитељи неоправдано пријавили своје дете за похађање боравка, директор може тражити од родитеља доказ о ангажовању родитеља, потврду од стране послодавца која доказује да су оба родитеља/самохрани родитељ у радном односу и да није могуће да им се организује рад од куће.
4. Свакодневно, пре доласка у школу родитељ има обавезу да детету и себи измери телесну температуру и да у случају повишене температуре не доводи дете у школу, а о томе обавестити директора школе.
5. Родитељ треба да обезбеди потребну флашицу са водом која ће бити само за његове потребе током боравка у школи.
6. Пријем детета вршити у за то означеном простору.
7. Родитељ је у обавези када доводи дете у школски објекат да носи маску која прекрива нос и уста, дезинфикује руке на улазу препаратом на бази 70% алкохола и пређе преко постављене дезобаријере за обућу, и да уз минимално задржавање, размени информације са запосленима у школи који су задужени за прихват деце. Кад год је могуће, не треба да улазите у школу, како при довођењу, тако и у прихвату детета на крају дана (дежурно лице биће задужено за прихват и његово позивање када родитељ дође по дете).

Спровођење препорука за превенцију инфекције COVID-19 изискује њихову доследну и одговорну примену, како од стране запослених, тако и од стране родитеља и других законских заступника детета у циљу заштите здравља и безбедности деце и одраслих.

Ове смернице су на основу Инструкција у вези са поступањем основних школа поводом отварања објеката за пријем ученика у продужени боравак током трајања епидемије COVID -19, које је школама послало МПНТР РС.

Београд, 5.5.2020. год. Директорка школе

 Ирена Иванов-Каличанин